
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1676 


17 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός του χρόνου παύσης λειτουργίας του 
Τοπικού Γραφείου Δελβινακίου και έναρξης λει¬ 
τουργίας της Δ.Ο.Υ. Δελβινακίου. 1 

Αναπροσαρμογή εισοδηματικών κριτηρίων χορήγη¬ 
σης Επιδόματος Κοινωνικής Αλληλεγγύης (ΕΚΑΣ) 

και αύξηση του ποσού για το έτος 2002. 2 

Διαδικασία τακτοποίησης, μετά την 1.1.2002, των χρη¬ 
ματικών ενταλμάτων προπληρωμής τακτικού προ¬ 
ϋπολογισμού και προϋπολογισμών Ν.Π.Δ.Δ. και 
Ο.Τ.Α. Α' και Β' βαθμού που θα εκδοθούν μέχρι και 

31.12.2001. 3 

Έκδοση συμψηφιστικών χρηματικών ενταλμάτων 
Κρατικού Προϋπολογισμού έτους 2001 και τακτο¬ 
ποίηση των συμψηφιστικών χρηματικών ενταλμά¬ 
των προπληρωμής Προϋπολογισμού Δημοσίων 

Επενδύσεων. 4 

Καθιέρωση υπερωριακής, με αμοιβή, εργασίας πέραν 
του κανονικού ωραρίου, για δεκαέξι (16) υπαλλή¬ 
λους διαφόρων κλάδων των κατηγοριών ΠΕ και ΔΕ 
της Διεύθυνσης Τοπικής Αυτοδιοίκησης και Διοίκη¬ 
σης Νομού Ηλείας της Περιφέρειας Δυτικής Ελλά¬ 


δας. 5 

Έγκριση διάθεσης μέρους περιουσιακών στοιχείων 
της υπό εκκαθάριση ασφαλιστικής εταιρείας 

«ΝΟΒϋΙΟ ΑΜΕΒΙΟΑΝ δΤΑΝϋΑΗΟ ΑΕΑΖ». 6 

Ανασυγκρότηση Συμβουλίου Σχολικών Συμβούλων 

Δευτεροβάθμιας Εκπαίδευσης. 7 

Καθορισμός της κατά τόπον αρμοδιότητας των Τοπι¬ 
κών Τμημάτων Κοινωνικής Επιθεώρησης Πτολε- 

μάίδας και Αγρίνιου. 8 

Μεταβίβαση αρμοδιοτήτων - υπογραφής εγγράφων 
στον Προϊστάμενο Διοικητικών Υπηρεσιώντου ΕΑΠ 
και στους Προϊσταμένους των τμημάτων του ΕΑΠ 9 
Μεταφορά κενών οργανικών θέσεων Ε.Ε.ΔΙ.Π. 


του Πανεπιστημίου Αιγαίου. 10 


ΑΠΟΦΑΣΕΙ Σ 

Αριθ. 1113431 /1553/Α0006 (1) 

Ανακαθορισμός του χρόνου παύσης λειτουργίας του Το¬ 
πικού Γραφείου Δελβινακίου και έναρξης λειτουργίας 
της Δ.Ο.Υ. Δελβινακίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως τροποποιήθηκε με την παρ. 3 του άρθρου 19 του 
Ν. 2443/1996 «Τροποποίηση και συμπλήρωση του Τελω¬ 
νειακού Κώδικα και άλλες διατάξεις» (Α' 265). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν. 2081 /1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α' 154) και τροποποιήθηκε με το 
άρθρο 1 παρ. 2α του Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

2. Την αριθμ. 1067369/886/Α0006/26.7.2000 (Β' 975) 
απόφασή μας, περί αναστολής λειτουργίας των Τοπικών 
Γραφείων Δ.Ο.Υ. 

3. Το άρθρο 1 παρ. 3του Π.Δ. 42/2001 «Αναδιοργάνωση 
Δημόσιων Οικονομικών Υπηρεσιών» (Α'32), με το οποίο το 
Τοπικό Γραφείο Δελβινακίου αναβαθμίζεται σε Δ.Ο.Υ. Β' 
Τάξης. 

4. Την αριθμ. 1075142/978/Α0006/2.8.2001 (Β' 1042) 
απόφαση του Υπουργού Οικονομικών «Παύση λειτουρ¬ 
γίας του Τοπικού Γραφείου Δελβινακίου και έναρξη λει¬ 
τουργίας της Δ.Ο.Υ. Δελβινακίου». 

5. Τις αριθμ. 1080359/1051/Α0006/29.9.2001 (Β' 1144) 
και 1091088/1197/Α0006/1.10.2001 (Β' 1295) αποφάσεις 
μας «Ανακαθορισμός του χρόνου παύσης λειτουργίας 
του Τοπικού Γ ραφείου Δελβινακίου και έναρξης λειτουρ¬ 
γίας της Δ.Ο.Υ. Δελβινακίου». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το γεγονός ότι, απότις διατάξειςτης παρούσας από¬ 
φασης, δεν προκαλείται πρόσθετη δαπάνη σε βάρος του 
Κρατικού Προϋπολογισμού, αποφασίζουμε: 

Ανακαθορίζουμε το χρόνο παύσης λειτουργίας του Το¬ 
πικού Γραφείου Δελβινακίου από 30 Νοεμβρίου 2001 σε 
31 Μαρτίου 2002 και το χρόνο έναρξης λειτουργίας της 
Δ.Ο.Υ. Δελβινακίου από 3 Δεκεμβρίου 2001 σε 1 Απριλίου 
2002 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙΟΔεκεμβρίου2001 

Ο ΥΠΟΥΡΓΟΣ 

ΝIΚΟΛΑΟΣ ΧΡΙΣΤΟΔΟ ΥΛΑΚΗΣ 
-♦- 

Αριθ. 165235/0092 (2) 

Αναπροσαρμογή εισοδηματικών κριτηρίων χορήγησης 
Επιδόματος Κοινωνικής Αλληλεγγύης (ΕΚΑΣ) και αύ¬ 
ξηση του ποσού για το έτος 2002. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 1 και της παρ. 1 
του άρθρου 5του Ν. 2768/8.12.1999 (ΦΕΚ273 Α'). 

2. Την αριθμ. 1100383/1330/Α0006/31.10.2001 (ΦΕΚ 
1485 Β') κοινή απόφαση του Πρωθυπουργού και του 
Υπουργού των Οικονομικών «Καθορισμός αρμοδιοτήτων 
των Υφυπουργών Οικονομικών». 

3. Την αριθμ. 80088/31.10.2001 (ΦΕΚ 1485 Β') κοινή από¬ 
φαση του Πρωθυπουργού καιτου Υπουργού Εργασίας και 
Κοινωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

4. Το γεγονός ότι από την εφαρμογή της απόφασης αυ¬ 
τής προκαλείται δαπάνη για το έτος 2002, ύψους 1,3 δισ. 
δραχμών (3.815.113,72 ΕΥΡΩ) περίπου σε βάρος του 
Κρατικού Προϋπολογισμού, η οποία θα καλυφθεί από τις 
πιστώσεις του Προϋπολογισμού του Υπουργείου Οικονο¬ 
μικών και δαπάνη ύψους 200 εκατομμυρίων δραχμών 
(586.940,57 ΕΥΡΩ) περίπου, σε βάρος του Προϋπολογι¬ 
σμού του IΚΑ και άλλων Ν. Π .Δ.Δ. η οποία θα καλυφθεί από 
τις πιστώσεις των προϋπολογισμών των οικείων ασφαλι¬ 
στικών φορέων, αποφασίζουμε: 

1. Τα ποσά που αναφέρονται στα εισοδηματικά κριτήρια 
της παρ. 1 του άρθρου 1 του Ν. 2768/1999 και λαμβάνο- 
νται υπόψη για την καταβολή του ΕΚΑΣ, αναπροσαρμό¬ 
ζονται για το έτος 2002, κατά περίπτωση, ως εξής: 

α. Το συνολικό ετήσιο καθαρό εισόδημα από συντάξεις, 
κύριες και επικουρικές, συμπεριλαμβανομένων και των 
μερισμάτων ή βοηθημάτων, καθώς και από μισθούς, από 
ημερομίσθια και από επιδόματα που προκύπτουν από 
σχέση εξαρτημένης εργασίας, στο ποσό των δύο εκατομ¬ 
μυρίων σαράντα οκτώ χιλιάδων πενήντα οκτώ (2.048.058) 
δραχμών (6.010,44 ΕΥΡΩ). 

β. Το συνολικό ετήσιο ατομικό καθαρό εισόδημα στο 
ποσό των δύο εκατομμυρίων τριακοσίων ογδόντα εννέα 
χιλιάδων τετρακοσίων τριών (2.389.403) δραχμών 
(7.012,19 ΕΥΡΩ). 

γ. Το συνολικό ετήσιο οικογενειακό καθαρό εισόδημα 
στο ποσό τωντριών εκατομμυρίων επτακοσίων δεκαοκτώ 
χιλιάδων διακοσίων τεσσάρων (3.718.204) δραχμών 
(10.911,82 ΕΥΡΩ). 


2. Τα ποσά του ΕΚΑΣ της παρ. 1 του άρθρου 1 του 
Ν. 2768/1999 αναπροσαρμόζονται, κατά περίπτωση, ως 
εξής: 

α. Για συνολικά ετήσια καθαρά ποσά εισοδήματος από 
κύριες και επικουρικές συντάξεις, μισθούς, ημερομίσθια 
και επιδόματα, μέχρι του ποσού του ενός εκατομμυρίου 
οκτακόσιων εξήντα πέντε χιλιάδων εκατό ενενήντα τεσ¬ 
σάρων (1.865.194) δραχμών (5.473,80 ΕΥΡΩ) σε τριάντα 
δύο χιλιάδες οκτακόσιες ογδόντα πέντε (32.885) δραχ¬ 
μές (96,51 ΕΥΡΩ). 

β. Για συνολικά ετήσια καθαρά ποσά εισοδήματος από 
ένα εκατομμύριο οκτακόσιες εξήντα πέντε χιλιάδες εκα¬ 
τό ενενήντα πέντε (1.865.195) δραχμές (5.473,80 ΕΥΡΩ) 
μέχρι του ποσού του ενός εκατομμυρίου εννιακοσίων 
τριάντα οκτώ χιλιάδων τριακοσίων σαράντα πέντε 
(1.938.345) δραχμών (5.688,47 ΕΥΡΩ), σε είκοσι τέσσε¬ 
ρεις χιλιάδες εξακόσιες εξήντα τέσσερεις (24.664) δραχ¬ 
μές (72,38 ΕΥΡΩ). 

γ. Για συνολικά ετήσια καθαρά ποσά εισοδήματος από 
ένα εκατομμύριο εννιακόσιες τριάντα οκτώ χιλιάδες τρια¬ 
κόσιες σαράντα έξι (1.938.346) δραχμές (5.688,48 ΕΥΡΩ) 
μέχρι του ποσού του ενός εκατομμυρίου εννιακοσίων 
ογδόντα επτά χιλιάδων εκατό δύο (1.987.102) δραχμών 
(5.831,55 ΕΥΡΩ) σε δέκα έξι χιλιάδες τετρακόσιες σαρά¬ 
ντα τρεις (16.443) δραχμές (48,26 ΕΥΡΩ). 

δ. Γ ια συνολικά ετήσια καθαρά ποσά εισοδήματος από 
ένα εκατομμύριο εννιακόσιες ογδόντα επτά χιλιάδες εκα¬ 
τό τρεις (1.987.103) δραχμές (5.831,56 ΕΥΡΩ) μέχρι του 
ποσού των δύο εκατομμυρίων σαράντα οκτώ χιλιάδων πε¬ 
νήντα οκτώ (2.048.058) δραχμών (6.010,44 ΕΥΡΩ) σε 
οκτώ χιλιάδες διακόσιες είκοσι μία (8.221) δραχμές 
(24,13 ΕΥΡΩ). 

Η απόφαση αυτή, η ισχύς της οποίας αρχίζει από 
1.1.2002, να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Δεκεμβρίου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΦΛΩΡΙΔΗΣ ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 2/71996/0026 (3) 

Διαδικασία τακτοποίησης, μετά την 1.1.2002, των χρημα¬ 
τικών ενταλμάτων προπληρωμής τακτικού προϋπολο¬ 
γισμού και προϋπολογισμών Ν.Π.Δ.Δ. και Ο.Τ.Α. Α' και 
Β' βαθμού που θα εκδοθούν μέχρι και 31.12.2001. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις των άρθρων 38-42 του Ν. 2362/95 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247 Α'). 

β) Τις διατάξεις του Π.Δ. 136/98 «Περιορισμοί έκδοσης 
ΧΈ. Προπληρωμής και ευθύνες υπολόγων» (ΦΕΚ 107 Α'). 

γ) Τις διατάξεις των άρθρων 17-19 του Ν.Δ. 496/74 «Πε¬ 
ρί Λογιστικού των Νομικών Προσώπων Δημοσίου Δικαί¬ 
ου» (ΦΕΚ 204 Α'). 

δ) Τις διατάξεις του άρθρου 93 του Π.Δ. 30/96 «Κώδικας 
Νομαρχιακής Αυτοδιοίκησης» (ΦΕΚ21 Α') καιτου άρθρου 
233 του Π.Δ. 410/95 «Δημοτικός και Κοινοτικός Κώδικας» 
(ΦΕΚ 231 Α'). 

ε) Τις διατάξεις του Π.Δ. 470/75 «Περί των υποχρεώσε¬ 
ων και ευθυνών των υπολόγων των Ν.Π.Δ.Δ. εξ ενταλμά¬ 
των προπληρωμής (ΦΕΚ 148Α'). 

στ) Τις διατάξεις του άρθρου 10 του Ν. 2842/00 «Λήψη 
συμπληρωματικών μέτρων για την εφαρμογή των Κανονι¬ 
σμών (ΕΚ 1103/97, 974/98 και 2866/98) του Συμβουλίου, 
όπως ισχύουν σχετικά με την εισαγωγή του Ευρώ (ΦΕΚ 
207 Α'). 

ζ) Το άρθρο 29 Α του Ν. 1558/85 (ΦΕΚ 137 Α') όπως προ¬ 
στέθηκε με το άρθρο 27 του Ν. 2081/92 (ΦΕΚ 154 Α') και 
αντικαταστάθηκε με το άρθρο 1 παρ. 2α του Ν. 2469/97 
(ΦΕΚ38 Α'). 

η) Την αριθμ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οι¬ 
κονομικών» (ΦΕΚ 1485/Β'). 

θ) Το γεγονός ότι από τις διατάξεις της παρούσας δεν 
προκαλείται δαπάνη σε βάρος Κρατικού Π/Υ, αποφασί¬ 
ζουμε: 

Η τακτοποίηση, μετά την 1.1.2002, των Χρηματικών 
Ενταλμάτων Προπληρωμής (Χ.Ε.Π.), τα οποία θα εκδο- 
θούν μέχρι και 31.12.2001, θα πραγματοποιηθεί ως ακο¬ 
λούθως: 

1. Τα ΧΕΠ, των οποίων τα δικαιολογητικά απόδοσης λο¬ 
γαριασμού θα υποβληθούν στις οικείες Υπηρεσίες Δημο¬ 
σιονομικού Ελέγχου (ΥΔΕ) μετά την 1.1.2002, ανεξάρτη¬ 
τα από την ημερομηνία λήξης της προθεσμίας απόδοσής 
τους, θα τακτοποιηθούν σε ευρώ. Η αρμόδια υπηρεσία 
του Διατάκτη θα μεριμνά, προ της υποβολής των ως άνω 
δικαιολογητικών στην οικεία ΥΔΕ, για τη μετατροπή των 
αναφερόμενων στην κατάσταση δαπάνης ποσών σε ευ¬ 
ρώ, σύμφωνα με τους ισχύοντες κανόνες μετατροπής και 
στρογγυλοποίησης. Η μετατροπή γιατις χώρες εκτός ζώ¬ 
νης ευρώ θα πραγματοποιείται με την τρέχουσα συναλ¬ 
λαγματική ισοτιμία του εν λόγω νομίσματος με το ευρώ, 
ενώ γιατις χώρες εντός ζώνης ευρώ, με τη σταθερή αμε- 
τάκλητη ισοτιμία. Η αρμόδια ΥΔΕ θα μετατρέπει με τους 
ίδιους κανόνες στα αντίστοιχα βιβλία υπολόγων, τα δραχ¬ 
μικά ποσά για τα οποία εκδόθηκαν τα ΧΕΠ, σε ευρώ και 
στη συνέχεια θα διενεργείται ο προβλεπόμενος έλεγχος 
και η εκκαθάριση των δαπανών. 

2. Τα ΧΕΠ, των οποίων τα δικαιολογητικά απόδοσης λο¬ 
γαριασμού θα υποβληθούν στις οικείες ΥΔΕ μέχρι και 
31.12.2001 και δεν θα ολοκληρωθεί η διαδικασία τακτο¬ 
ποίησης τους μέχρι και την ημερομηνία αυτή από τις εν 
λόγω Υπηρεσίες, θα τακτοποιηθούν σε δραχμές, εφόσον 
κατά τον έλεγχο, ο οποίος θα διενεργηθεί απαραίτητα 
εντός του α' διμήνου του έτους 2002, διαπιστωθεί η νομι¬ 
μότητα και κανονικότητα των σχετικών δαπανών. 

Στην περίπτωση που κριθεί απαραίτητη η συμπλήρωση 
τυχόν ελλείψεων στα εν λόγω δικαιολογητικά, συμπερι- 
λαμβανομένης και της μη κατάθεσης τυχόν αδιαθέτου 
υπολοίπου ή διαπιστωθεί μη νομιμότητα μέρους ή του συ¬ 
νόλου της δαπάνης, με συνέπεια τη μερική ή τη μη εκκα¬ 
θάρισή της και πρόταση καταλογισμού στο Ελεγκτικό Συ¬ 
νέδριο, η όλη διαδικασία θα πραγματοποιείται σε ευρώ 
από την αρμόδια ΥΔΕ, αφού μετατραπούν και τα δραχμι¬ 
κά ποσά για τα οποία εκδόθηκαν τα συγκεκριμένα Χ.Ε.Π. 
σε ευρώ. Σε ευρώ επίσης θα εκκαθαρίζεται η σχετική δα¬ 
πάνη, εάν μετά τον έλεγχο των δικαιολογητικών διαπι¬ 
στωθεί ανάγκη έκδοσης συμπληρωματικού τακτικού χρη¬ 
ματικού εντάλματος. 

3. Σε κάθε περίπτωση μετά την 1.3.2002 όλα τα ΧΕΠ, θα 


τακτοποιούνται σε ευρώ, ανεξάρτητα από την ημερομη¬ 
νία υποβολήςτων δικαιολογητικών τους στις οικείες ΥΔΕ. 

4. Τα ανωτέρω ισχύουν και για την τακτοποίηση των 
αντίστοιχων χρηματικών ενταλμάτων προπληρωμής των 
προϋπολογισμών των Ν.Π.Δ.Δ. και των προϋπολογισμών 
Ο.Τ.Α. Α' και Β' βαθμού από τις αρμόδιες για το σκοπό αυ¬ 
τό Υπηρεσίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2001 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 2/71945/0026 (4) 

Έκδοση συμψηφιστικών χρηματικών ενταλμάτων Κρατι¬ 
κού Προϋπολογισμού έτους 2001 και τακτοποίηση 
των συμψηφιστικών χρηματικών ενταλμάτων προπλη¬ 
ρωμής Προϋπολογισμού Δημοσίων Επενδύσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 10 του Ν. 2842/00 «Λήψη 
συμπληρωματικών μέτρων για την εφαρμογή των Κανονι¬ 
σμών (ΕΚ) 1103/97, 974/98 και 2866/98 του Συμβουλίου, 
όπως ισχύουν σχετικά με την εισαγωγή του ευρώ» (ΦΕΚ 
207 Α'). 

β) Τις διατάξεις του Ν. 2362/95 «Περί Δημοσίου Λογι¬ 
στικού, ελέγχου των δαπανώντου Κράτους και άλλες δια¬ 
τάξεις» (ΦΕΚ 247 Α'). 

γ) Τις διατάξεις του Π.Δ. 136/98 «Περιορισμοί έκδοσης 
ΧΈ. Προπληρωμής και ευθύνες υπολόγων» (ΦΕΚ 107 Α'). 

δ) Την αριθμ. 8511/493/17/27.1.1972 απόφαση των 
Υπουργών Εθνικής Οικονομίας και Οικονομικών «Περί 
εφαρμογής διοικητικής αποκεντρώσεως εις την ενταλ- 
ματοποίησιν των δαπανών δημοσίων επενδύσεων» (ΦΕΚ 
78 Β'). 

ε) Το άρθρο 29 Α του Ν. 1558/85 (ΦΕΚ 137 Α') όπως προ¬ 
στέθηκε με το άρθρο 27 του Ν. 2081/92 (ΦΕΚ 154 Α') και 
αντικαταστάθηκε με το άρθρο 1 παρ. 2α του Ν. 2469/97 
(ΦΕΚ38 Α'). 

στ) Την αριθμ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οι¬ 
κονομικών» (ΦΕΚ 1485/Β'). 

ζ) Την ανάγκη ομοιόμορφης εμφάνισης των στοιχείων 
του Απολογισμού του οικον. έτους 2001. 

η) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Π/Υ, αποφα¬ 
σίζουμε: 

1. Τα χρηματικά εντάλματα Τακτικού Προϋπολογισμού 
και Προϋπολογισμού Δημοσίων Επενδύσεων (Τακτικά και 
Προπληρωμής) που βαρύνουν τις πιστώσεις του οικ. 
έτους 2001 και θα εξοφληθούν από το Γ ραφείο Συμψηφι¬ 
σμών μέχρι 30.4.2002, θα συνεχίσουν να εκδίδονται σε 
δραχμές και μετά την 31η Δεκεμβρίου 2001. 

2. Η τακτοποίηση των συμψηφιστικών χρηματικών 
ενταλμάτων προπληρωμής του Προϋπολογισμού Δημο¬ 
σίων Επενδύσεων, θα πραγματοποιηθεί από τις Υπηρε¬ 
σίες Δημοσιονομικού Ελέγχου (ΥΔΕ) μέχρι 30.6.2002 σε 
δραχμές, με την προϋπόθεση διαπίστωσης της νομιμότη¬ 
τας και κανονικότητας των δαπανών. 

Απάτην 1.7.2002 άλατα ΧΕΠ, θα τακτοποιούνται σε ευ¬ 
ρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2001 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-Φ- 

Αριθ. 2/70465/0022 (5) 

Καθιέρωση υπερωριακής, με αμοιβή, εργασίας πέραν 
του κανονικού ωραρίου, για δεκαέξι (16) υπαλλήλους 
διαφόρων κλάδων των κατηγοριών ΠΕ και ΔΕ της Δι¬ 
εύθυνσης Τοπικής Αυτοδιοίκησης και Διοίκησης Νο¬ 
μού Ηλείας της Περιφέρειας Δυτικής Ελλάδας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αυτό αντικα- 
ταστάθηκε με το άρθρο 15του Ν. 2592/1998. 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» που προστέθηκε με 
το άρθρο 27 του Ν. 2081 /1992 και αντικαταστάθηκε με την 
παρ. 2ατου αρ. 1 του Ν. 2469/1997. 

3. Τις διατάξεις του Ν. 2503/1997. 

4. Τις 2030771/4262/0022/24.4.97, 2090440/12741/ 

0022/23.12.97, 2022941/2297/0022/7.4.1998 και 

2050742/5390/0022/28.7.1998 και 2/8803/0022/8.2.1999 
εγκυκλίους του Γ ενικού Λογιστηρίου του Κράτους. 

5. Την ανάγκη απασχόλησης πέραντου κανονικού ωρα¬ 
ρίου και μέχρι την 22η ώρα των εργασίμων ημερών Δευ¬ 
τέρα έως Παρασκευή δεκαέξι (16) υπαλλήλων διαφόρων 
κλάδων των κατηγοριών ΠΕ και ΔΕ της Διεύθυνσης Τοπι¬ 
κής Αυτοδιοίκησης και Διοίκησης Νομού Ηλείας Περιφέ¬ 
ρειας Δυτικής Ελλάδας, για τον έλεγχο, την έγκριση των 
αδειών παραμονής των αλλοδαπών του Νομού αυτού κα¬ 
θώς και τη διεκπεραίωσή τους. 

6. Την ύπαρξη εγγεγραμμένης πίστωσης για το σκοπό 
αυτό, ύψους ενός εκατομμυρίου δραχμών στον ΚΑΕ 
0511, φορέας 061-90719του προϋπολογισμού της Περι¬ 
φέρειας Δυτικής Ελλάδας, σε βάρος της οποίας θα προ- 
κληθεί δαπάνη ίση περίπου με ολόκληρο το ποσό της πί¬ 
στωσης αυτής. 

7. Τον ορισμό, ως υπεύθυνης, για τον έλεγχο και την πα¬ 
ρακολούθηση της προσφοράς υπερωριακής εργασίας 
των ανωτέρω υπαλλήλων, της Γεωργίας Ραμαροσόν-Μα- 
στρογιαννοπούλου, υπαλλήλου της Δ/νσης Τοπικής Αυ¬ 
τοδιοίκησης και Διοίκησης Νομού Ηλείας Περιφέρειας 
Δυτικής Ελλάδος (τηλ. 0621-22453). 

8. Την αριθ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών, περί 
ανάθεσης αρμοδιοτήτων στους Υφυπουργούς Οικονομι¬ 
κών. 

9. Την αριθμ. 2/80345/0004/8.11.99 (ΦΕΚ 2040/Β/ 
19.11.99) κοινή υπουργική απόφαση για μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν. 1943/91, αποφασίζουμε: 

Καθιερώνουμε για το χρονικό διάστημα από 15.11.2001 


έως 31.12.2001 υπερωριακή με αμοιβή εργασία, πέραν 
του κανονικού ωραρίου και μέχρι την 22η ώρα των εργα¬ 
σίμων ημερών Δευτέρα έως Παρασκευή για δεκαέξι (16) 
υπαλλήλους διαφόρων κλάδων των κατηγοριών ΠΕ και 
ΔΕ της Διεύθυνσης Τοπικής Αυτοδιοίκησης και Διοίκησης 
Νομού Ηλείας της Περιφέρειας Δυτικής Ελλάδας, ως 
εξής: 

Α) Γιατέσσερις (4) υπαλλήλους κατηγορίας ΠΕ μέχριδΟ 
ώρες για τον καθένα και συνολικά 200 ώρες. 

Β) Γ ια δώδεκα (12) υπαλλήλους κατηγορίας ΔΕ μέχριδΟ 
ώρες για τον καθένα και συνολικά 600 ώρες, σύμφωνα με 
τον πίνακα προγραμματισμού υπερωριακής απασχόλη¬ 
σης της Περιφέρειας Δυτικής Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών 

Υπουργείου Οικονομικών Δημόσιας Διοίκησης 

και Αποκέντρωσης 

I. ΚΟΥΣΟΥΛΑΚΟΣ ΒΑΣ. ΒΑΛΑΣΟΠΟΥΛΟΣ 

-Φ- 

Αριθ. Κ3-10451 (6) 

Έγκριση διάθεσης μέρους περιουσιακών στοιχείων της 
υπό εκκαθάριση ασφαλιστικής εταιρείας «ΝΟΒϋΙΟ 
ΑΜΕΒΙΟΑΝ δΤΑΝΩΑΒϋ ΑΕΑΖ». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις 

α. Του Ν. 1558/85 «Κυβέρνηση και Κυβερνητικά όργα¬ 
να». 

β. Του Π.Δ. 397/88 « Οργανισμός του Υπουργείου Εμπο¬ 
ρίου» όπως ισχύει. 

γ. Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

δ. Του Π.Δ. 59/96 «Σύσταση Γ ενικής Γ ραμματείας Εμπο¬ 
ρίου στο Υπουργείο Ανάπτυξης». 

ε. Του Ν.Δ. 400/70 περί «Ιδιωτικής Επιχειρήσεως Ασφα- 
λίσεως» όπως ισχύει. 

2. Την με αριθμό 485/31.10.2001 (ΦΕΚ 1484Β') κοινή 
απόφαση του Πρωθυπουργού και κου Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης». 

3. Την με αριθμό Β3-135/26.7.2000 απόφαση της Υφυ¬ 
πουργού Ανάπτυξης «εξουσιοδότηση για υπογραφή εγ¬ 
γράφων με εντολή Υφυπουργού» όπως ισχύει. 

4. Την με αριθμ. Κ3-10300/97 απόφαση του Υφυπουρ¬ 
γού Ανάπτυξης «Περί οριστικής ανάκλησης της άδειας 
σύστασης και λειτουργίας της ασφαλιστικής Εταιρείας 
ΝΟΒΩΙΟ ΑΜΕΒΙΟΑΝ δΤΑΝϋΑΒϋ ΑΕΑΖ». 

5. Την με αριθμ. Κ3-10320/97 απόφαση του Υφυπουρ¬ 
γού Ανάπτυξης «Περί δέσμευσης κινητής και ακίνητης πε¬ 
ριουσίας της ασφαλιστικής Εταιρείας «ΝΟΒϋΙΟ ΑΜΕΒΙ¬ 
ΟΑΝ δΤΑΝϋΑΒΩ ΑΕΑΖ». 

6. Την από Κ3-10451 αναφορά ή του επόπτη εκκαθάρι¬ 
σης ΠΑΝΑΓΟΠΟΥΛΟΥ ΓΕΩΡΓΙΟΥ, αποφασίζουμε: 

Εγκρίνουμε όπως από τα περιουσιακά στοιχεία της υπό 
εκκαθάριση ασφαλιστικής Εταιρείας «ΝΟΒΩΙΟ ΑΜΕΒΙ¬ 
ΟΑΝ δΤΑΝΩΑΒΟ ΑΕΑΖ» που είναι δεσμευμένα στην 

Εμπορική Τράπεζα Μακράς Στοάς 15 Πειραιάς 18531 για 
ασφαλιστική τοποθέτηση να αποδεσμευτεί ποσό τριάντα 
οκτώ εκατομμυρίων δραχμών (38.000.000). 

Το ανωτέρω αναφερόμενο ποσό θα αθροισθεί με τα πο¬ 
σά: α) των μερισμάτων 2.000.000 δρχ. β) εισπράξεων από 
πράκτορες 817.000 δρχ. & γ) από ενοίκια της Εταιρείας 
3.914.890 δρχ. 

Το ανωτέρω αναφερόμενο ποσό θα τεθεί στη διάθεση 
του επόπτη ασφαλιστικής εκκαθάρισης ΠΑΝΑΓΟΠΟΥ- 
ΛΟΥ ΓΕΩΡΓΙΟΥ προκειμένου να καλύψει σύμφωνα με την 
παρ. 8 του άρθρου 12α του Ν.Δ. 400/70 έξοδα εκκαθάρι¬ 
σης της κατηγορίας: 

α) Αμοιβή επόπτη ασφαλιστικής εκκαθάρισης για το 
χρονικό διάστημα από 1.7.2001 μέχρι 31.12.2001 ύψους 
1.800.000 δρχ. 

β) Γενικά έξοδα της εκκαθάρισης (συμπεριλαμβάνεται 
και η αμοιβή του εκκαθαριστή) δραχμές 42.931.890 με 
απόδοση λογαριασμού και σταδιακά (τμηματικές αποδε¬ 
σμεύσεις) ανάλογα με τις ανάγκες για το ίδιο χρονικό διά- 
στημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2001 

Με εντολή Υφυπουργού 
Ο Γ ενικός Γ ραμματέας 
ΔΗΜ.ΜΑΡΔΑΣ 

-♦- 

Αριθ. Υ-76/Δ2/76299 (7) 

Ανασυγκρότηση Συμβουλίου Σχολικών Συμβούλων 
Δευτεροβάθμιας Εκπαίδευσης. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 17 παρ. 1 του Ν. 1304/82 (ΦΕΚ81 τ.Α'). 

2. Το Π.Δ. 277/1984 (ΦΕΚ 104 Τ.Α') όπως τροποποιήθη¬ 
κε με το άρθρο 40 περ. Β'του Ν. 1884/90 (ΦΕΚ81 τ.Α'). 

3. Το Π.Δ. 188/1986. 

4. Το άρθρο 40 περ. Α' παρ. 4 του Ν. 1884/90 (ΦΕΚ 81 
τ.Α'). 

5. Το άρθρο 16παρ. 6του Ν. 2266/94 (ΦΕΚ218τ.Α'). 

6. Την αριθμ. Δ2/19223/1.10.90 (ΦΕΚ 625 τ.Β') υπουργική 
απόφαση «Διεύρυνση συγκρότησης Συμβουλίων Σχολικών 
Συμβούλων Πρωτοβάθμιας και Δευτεροβάθμιας Εκπ/σης». 

7. Τις αριθμ. Υ-17/Δ2/2306/5.3.1998, Υ-27/Δ2/3814/- 
30.4.1998 και Υ-37/Δ2/5801/22.6.1998 αποφάσεις ανασυ¬ 
γκρότησης του Συμβουλίου Επιλογής Σχολικών Συμβού¬ 
λων Δευτ/θμιας Εκπ/σης. 

8. Την αριθμ. Δ2/511/16.1.2001 υπουργική απόφαση 
«Διορισμός αιρετών μελών στο ΚΥΣΔΕ» και 

9. Την αριθμ. 7222/27-8-2001 πρόταση του Εφετείου 
Αθηνών, αποφασίζουμε: 

Ανασυγκροτούμε το υφιστάμενο Συμβούλιο Επιλογής 
Σχολικών Συμβούλων Δευτ/θμιας Εκπ/σης, με αρμοδιότη¬ 
τα την ολοκλήρωση της επανάκρισης των σχολικών συμ¬ 
βούλων δευτεροβάθμιας εκπαίδευσης σε εκτέλεση απο¬ 
φάσεων των διοικητικών δικαστηρίων, ως εξής: 

ΤΑΚΤΙΚΑ ΜΕΛΗ 

1. Νικόλαος Συρόπουλος, Πρόεδρος Εφετών Αθηνών, 
ως Πρόεδρος. 


2. Χριστίνα Αργυροπούλου, σύμβουλος στο Παιδαγωγι¬ 
κό Ινστιτούτο. 

3. Ν. Αντωνίου, καθηγητής τμήματος Φυσικής του Πα¬ 
νεπιστημίου Αθήνας. 

4. Άγγελος Χάρτης, σχολικός σύμβουλος Δ.Ε., κλάδου 
ΠΕ2-Φιλολόγων στην Α' Δ/νση Δευτ/θμιας Εκπ/σης Αθή¬ 
νας. 

5. Σπύρος Γκόνος, σχολικός σύμβουλος Δ.Ε. - κλάδου 
ΠΕ12-Μηχανικών στην Α'Δ/νση Δευτ/θμιας Εκπ/σης Αθή¬ 
νας. 

6. Δαμιανίδης Δημήτριος, εκπαιδευτικός του κλάδου 
ΠΕ17, Τεχνολόγωντου ΕΠΛ Αμαρουσίου με βαθμό Α', τα¬ 
κτικό αιρετό μέλος. 

7. Δημήτριος Καρλαύτης εκπαιδευτικός του κλάδου 
ΠΕ4του 2ου Γυμνασίου Αμαρουσίου με βαθμό Α', τακτικό 
αιρετό μέλος. 

ΑΝΑΠΛΗΡΩΜΑΤΙΚΑ ΜΕΛΗ (αντίστοιχα) 

1. Γεώργιος Σαραντινός, Πρόεδρος Εφετών Αθηνών. 

2. Α. Γκίβαλου, καθηγήτρια Παιδαγωγικού Τμήματος ΔΕ 
Πανεπιστημίου Αθήνας. 

3. Στ. Γιωτόπουλος, καθηγητής Μαθηματικού Τμήμα¬ 
τος Πανεπιστημίου Αθήνας. 

4. Κ. Κοτζιούλας, καθηγητής κλ. ΠΕ2 Φιλολόγων του 
ΕΠΛ Αθήνας. 

5. Ν. Πανταζής, Σχολικός Σύμβουλος κλ. ΠΕ11 Φυσικής 
Αγωγής. 

6. Σακαλίδης Θεόφιλος, εκπαιδευτικός του κλάδου 
ΠΕ3-Μαθηματικών του Γυμνασίου Καλλιθέας Ελασσό¬ 
νας, με βαθμό Α', αναπληρωματικό αιρετό μέλος και 

7. Παναγιώτης Καταγής, εκπαιδευτικός του κλάδου 
ΠΕ2 Φιλολόγων του 9ου Λυκείου Περιστεριού, με βαθμό 
Α' αναπληρωματικό αιρετό μέλος. 

Γραμματέα του Συμβουλίου ορίζουμε τη μόνιμη υπάλ¬ 
ληλο της Κ.Υ. του ΥΠ.Ε.Π.Θ. Μαρία Δάκου, διοικητικό 
υπάλληλο στο ΥΠΕΠΘ και αναπληρώτρια την Ιωάννα Λια¬ 
νού, εκπ/κό κλ. ΠΕ8-Καλλιτεχνικών, αποσπασμένη στο 
ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. οικ. 80105 (8) 

Καθορισμός της κατά τόπον αρμοδιότητας των Τοπικών 
Τμημάτων Κοινωνικής Επιθεώρησης Πτολεμαΐδας και 
Αγρίνιου. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α') όπως αυτό συμπληρώθη¬ 
κε με το άρθρο 27 του Ν. 2081/92 (ΦΕΚ 154/Α') και τροπο¬ 
ποιήθηκε με το άρθρο 1 παρ. 2ατου Ν. 2469/97 (ΦΕΚ38/Α'). 

2. Του άρθρου 28 παρ. 2 του Ν. 2956/2001 «Αναδιάρ¬ 
θρωση Ο.Α.Ε.Δ. και άλλες διατάξεις». 

3. Του άρθρου 8 παρ. 7 του Ν. 2639/98 «Ρύθμιση εργα¬ 
σιακών σχέσεων, σύσταση Σώματος Επιθεώρησης Εργα¬ 
σίας κ.λ.π.» (ΦΕΚ 205/Α'). 

4. Του Π.Δ/τος 136/99 «Οργάνωση Υπηρεσιών Σώματος 
Επιθεώρησης Εργασίας (ΣΈΠΈ.)» (ΦΕΚ134/Α'). 

5. Το έγγραφο αριθ. 23791-23810-23846/28.11.2001 
της Διεύθυνσης Διοικητικής και Τεχνικής Στήριξης 

Σ.ΕΠ.Ε. 

6. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Καθορίζουμε την κατά τόπον αρμοδιότητα των παρα¬ 
κάτω Τοπικών Τμημάτων Κοινωνικής Επιθεώρησης ως 
εξής: 

α) Του Τμήματος Κοινωνικής Επιθεώρησης Πτολε- 
μάίδας εκτείνεται στους Δήμους Πτολεμάίδας, Αγίας Πα¬ 
ρασκευής, Βερμίου, Μαυρίκιου και την Κοινότητα Βλά- 
στηςτου Νομού Κοζάνης. 

β) Του Τμήματος Κοινωνικής Επιθεώρησης Αγρίνιου 
εκτείνεται στους Δήμους Αγρίνιου, Αμφιλοχίας, Ανακτορί- 
ου, Θερμού, Θεστιέων, Ιγρχου, Μεδεώνος Μενιδίου, Νεά¬ 
πολης, Παναιτωλικού, Παράβολος, Παρακαμπυλίων, 
Στράτου καιΦυτειώντου Νομού Αιτωλίας και Ακαρνανίας. 

2. Τροποποιούμε τις διατάξεις της παρ. 3 του άρθρου 8 
του Π.Δ/τος 136/99 στο μέρος που αφορά την κατά τόπον 
αρμοδιότητα των Τοπικών Τμημάτων Κοινωνικής Επιθεώ¬ 
ρησης Κοζάνης και Αιτωλοακαρνανίας. 

Η χωρική αρμοδιότητα των Υπηρεσιών αυτών περιορί¬ 
ζεται στους λοιπούς Δήμους και Κοινότητες που συγκρο¬ 
τούν σύμφωνα με τις διατάξεις των παρ. 1 και 27 του άρ¬ 
θρου 1 του Ν. 2539/97 «Συγκρότηση της Πρωτοβάθμιας 
Τοπικής Αυτοδιοίκησης» (ΦΕΚ 244/Α'), τους Νομούς Κο¬ 
ζάνης και Αιτωλίας και Ακαρνανίας αντίστοιχα. 

Κατά τα λοιπά ισχύουν οι διατάξεις του Π.Δ/τος 136/99 
όπως αυτό τροποποιήθηκε και ισχύει σήμερα. 

Η ισχύςτης παρούσας αρχίζει απάτης δημοσίευσης αυ¬ 
τής στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2001 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. ΤΠ-2298 (9) 

Μεταβίβαση αρμοδιοτήτων - υπογραφής εγγράφων στον 
Προϊστάμενο Διοικητικών Υπηρεσιών του ΕΑΠ και 
στους Προϊσταμένους των τμημάτων του ΕΑΠ. 

Ο ΠΡΟΕΔΡΟΣ ΤΗΣ Δ.Ε. ΤΟΥ ΕΑΠ 

Έχοντας υπόψη: 

1. Τις διατάξεις: 

α) Του άρθρου 6παρ. 4του Ν. 2552/1997. 

β) Του άρθρου 29Α του Ν. 1558/1985 όπως αυτό προ¬ 
στέθηκε με το άρθρο 27του Ν. 2081/1992(Α' 159). 

2. Την απόφαση που ελήφθη στην αρ. 77/21.9.2001 συ¬ 
νεδρίαση της Δ.Ε. του ΕΑΠ. 

3. Την ανάγκη αποκέντρωσης για την ταχύτερη διεκπε¬ 
ραίωση των διοικητικών υποθέσεων του ΕΑΠ. 

4. Το γεγονός ότι από τις διατάξεις της παρούσας πρά¬ 
ξης δεν προκύπτει καμιά οικονομική επιβάρυνση για τον 
κρατικό προϋπολογισμό, αποφασίζουμε: 

ΑΡΘΡΟ 1 

Μεταβιβάζουμε την αρμοδιότητα υπογραφής εγγρά¬ 
φων ως εξής: 


α) Στον Προϊστάμενο Διοικητικών Υπηρεσιών (Προϊστά¬ 
μενος Γραμματείας) τα αντίστοιχα καθήκοντα: 

1. Εγγράφων που αφορούν σε προκήρυξη θέσεων πάσης 
φύσεως διδακτικού προσωπικού, μονιμοποίηση, εξέλιξη, 
ανανέωσης θητείας σε εκτέλεση αποφάσεων των αρμοδίων 
οργάνων του Πανεπιστημίου, πλην πράξεων διορισμού, μο¬ 
νιμοποίησης, πρόσληψης, ανανεώσεων θητείας, αποδοχής 
παραίτησης κ.λ.π. για τις οποίες αρμόδιος είναι ο Πρόεδρος. 

2. Εγγράφων που αφορούν σε προκήρυξη θέσεων πά¬ 
σης φύσεως διοικητικού προσωπικού σε εκτέλεση απο¬ 
φάσεων των αρμοδίων οργάνωντου Πανεπιστημίου, πλην 
πράξεων διορισμού, πρόσληψης, ανανέωσης συμβάσε- 
ως, αποδοχής παραιτήσεως, για τις οποίες αρμόδιος εί¬ 
ναι ο Πρόεδρος. 

3. Εγγράφων που αφορούν σε χορήγηση εκπαιδευτι¬ 
κών αδειών ως αδειών σε συμμετοχή σε συνέδρια μελών 
Δ.Ε.Π. σε εκτέλεση αποφάσεων των αρμοδίων συλλογι¬ 
κών οργάνωντου Πανεπιστημίου. 

4. Επιδοτηρίων εγγράφων προς το Ίδρυμα. 

5. Προκηρύξεων και εγκρίσεωντου αποτελέσματος των 
διενεργούμενων βάσει αποφάσεων των αρμοδίων οργά¬ 
νων μειοδοτικών διαγωνισμών για την προμήθεια ειδών 
και εκτέλεσης εργασιών κατά τις περί προμηθειών ισχύ- 
ουσες διατάξεις για τις λειτουργικές ανάγκες των Μονά¬ 
δων και Υπηρεσιών, ως και των σχετικών συμβάσεων. 

6. Πράξεων για τη συγκρότηση επιτροπών διενέργειας 
μειοδοτικών διαγωνισμών κατά τις περί προμηθειών ισχύ- 
ουσες διατάξεις. 

7. Μετά του Πρύτανη και του Κοσμήτορα της οικείας 
Σχολής των πρωτότυπων τίτλων σπουδών. 

8. Πράξεων για συγκρότηση επιτροπών παραλαβής έρ¬ 
γων, αναλώσιμου ή μη υλικού και εξοπλισμού για τις ανά¬ 
γκες των ακαδημαϊκών μονάδων και υπηρεσιών του Πα¬ 
νεπιστημίου. 

9. Εγγράφων προς την Τράπεζα Ελλάδος για την έγκρι¬ 
ση χορήγησης επιστημονικού συναλλάγματος στο προ¬ 
σωπικό του Πανεπιστημίου, βάσει των αποφάσεων των 
αρμόδιων οργάνων. 

10. Τον χαρακτηρισμό όλων των εισερχόμενων εγγρά¬ 
φων. 

11. Εντολών μετακίνησης εκτός έδρας του Διοικητικού 
προσωπικού αναλόγως των αναγκών. Για το λοιπό προ¬ 
σωπικό η εντολή υπογράφεται από το Πρύτανη ή τον Αντι- 
πρύτανη Οικονομικού Προγραμματισμού και Ανάπτυξης. 

12. Εγγράφων με τα οποία ανακοινώνεται ο διορισμός 
μελών ΔΕΠ ή η παράταση προθεσμίας ανάληψης καθη¬ 
κόντων σε εκτέλεση αποφάσεων των αρμόδιων οργάνων 
του Πανεπιστημίου. 

13. Εγγράφων για την χορήγηση αδειών στους Προϊ¬ 
σταμένους Υπηρεσιών. 

14. Εγγράφων αναφερομένων στην προσέλευση και 
αποχώρηση προσωπικού ως και την εποπτεία. 

15. Βεβαιώσεων ή πιστοποιητικών για το πάσης φύσεως 
προσωπικό του Πανεπιστημίου. 

16. Εγγράφων προς τους δημόσιους οργανισμούς και 
Υπουργεία για Οικονομικά θέματατου Ιδρύματος σε εκτέ¬ 
λεση αποφάσεων των αρμοδίων οργάνων. 

17. Εγγράφων προς το Δημόσιο Ταμείο για την μεταφο¬ 
ρά πιστώσεων στην Τράπεζα της Ελλάδος. 

18. Εγγράφων προς το Υπουργείο Παιδείας γιατηνχρη- 
ματοδότηση εκ του Τακτικού Προϋπολογισμού και του 
προϋπολογισμού δημοσίων επενδύσεων μέσα στα πλαί¬ 
σια των εγκεκριμένων πιστώσεων. 

19. Εγγράφων προς αναδόχους προμηθευτές του Πα¬ 
νεπιστημίου με τα οποία ανακοινώνεται η κατακύρωση 
των μειοδοτικών διαγωνισμών, οι φάσεις των αρμοδίων 
οργάνων ως και κάθε σχετικό με τις προμήθειες αναλώσι¬ 
μων και μη ειδών θέμα. 

20. Βεβαιώσεων αποδοχών εν γένει του προσωπικού, 
ως και βεβαιώσεων αποδοχών περί αμοιβών του προσω¬ 
πικού για την υποβολή τους στην Οικονομική Εφορία ή άλ¬ 
λη Υπηρεσία. 

21. Εγγράφων προς τους αναδόχους έργων και εργα¬ 
σιών συντήρησης, μετά την κατακύρωση των οικείων δια¬ 
γωνισμών από τα αρμόδια όργανα, μετά οποία κοινοποι¬ 
ούνται οι αποφάσειςτων Προϊσταμένων Αρχών, εγκρίσεις 
πρωτοκόλλων κ.λ.π. 

22. Πράξεων περί συγκρότησης επιτροπών για την πα¬ 
ρακολούθηση ή εκτίμηση ή παραλαβή έργων. 

β) Στον Προϊστάμενο του Τμήματος Προσωπικού: 

1. Εγγράφων που αφορούν στην Υπηρεσιακή Κατά¬ 
σταση του Διοικητικού Προσωπικού, ως π.χ. διορισμούς, 
μονιμοποιήσεις, προαγωγές, ανανεώσεις συμβάσεων, 
τοποθετήσεις, αποσπάσεις κ.λ.π. 

2. Πράξεων προαγωγής του διοικητικού προσωπικού σε 
εκτέλεση αποφάσεων των αρμοδίων οργάνων του Πανε¬ 
πιστημίου. 

3. Εγγράφων προς το Υπηρεσιακό Συμβούλιο με τα 
οποία ζητείται γνώμη περί προαγωγής, εντάξεων, μετα¬ 
τάξεων διοικητικού εν γένει προσωπικού. 

4. Εγγράφων για τη χορήγηση αναρρωτικών αδειών στο 
πάσης φύσεως προσωπικό του πανεπιστημίου, ως και εγ¬ 
γράφων που αφορούν σε παραπομπή στην αρμόδια υγει¬ 
ονομική επιτροπή. 

5. Πληροφοριακών απαντήσεων σε αιτήσεις πολιτών 
και προσωπικού. 

6. Ερωτημάτων προς το Υπηρεσιακό Συμβούλιο για τη 
χορήγηση κανονικών αδειών, άνευ αποδοχών, στο διοι¬ 
κητικό προσωπικό εκτός εάν πρόκειται περί υπαλλήλων 
εκτελούντων καθήκοντα Προϊσταμένων Υπηρεσιών, οπό¬ 
τε υπογράφονται από τον Προϊστάμενο Γραμματείας. 

7. Πράξεων περί χορήγησης επιδόματος στηριζόμενο 
στο χρόνο υπηρεσίας στο πάσης φύσεως προσωπικό του 
Πανεπιστημίου. 

8. Πράξεων για τη χορήγηση μισθολογικών κλιμακίων 
στο Διοικητικό προσωπικό. 

9. Εγγράφων προς το ΙΚΑ για τη γνωστοποίηση ημερών 
απουσίας των επί συμβάσει υπαλλήλων με τη χορήγηση 
σε αυτούς αναρρωτικής άδειας και κάθε σχετικό με το θέ¬ 
μα αυτό έγγραφο. 

10. Εγγράφων προς τις Υπηρεσίες του Ιδρύματος επί 
θεμάτων της αρμοδιότητας της Υπηρεσίας Διοικητικού. 

11. Την έκδοση και θεώρηση βιβλιαρίων νοσηλείας του 
πάσης φύσεως προσωπικού και Πανεπιστημίου. 

12. Την επικύρωση του γνησίου των υπογραφών του 
προσωπικού του Πανεπιστημίου, ως και την επικύρωση 
των αντιγράφων παντός εγγράφου των Υπηρεσιών, εφό¬ 
σον η αρμοδιότητα αυτή δεν ανήκει σε άλλη υπηρεσία. 

γ) Στον Προϊστάμενο του Τμήματος Οικονομικών Υπο¬ 
θέσεων: 

1. Εγγράφων με τα οποία αποστέλλονται προς θεώρη¬ 
ση στον Επίτροπο του Ελεγκτικού Συνεδρίου Νομαρχίας 
Αχαΐας χρηματικά εντάλματα, ως και την υπογραφή πά¬ 
σης επί του θέματος τούτου σχετικής αλληλογραφίας. 

2. Εντολών ανοίγματος εχεγγύων πιστώσεων στην Τρά- 
πεζα της Ελλάδος με όλα τα δικαιολογητικά, δηλ. αιτή¬ 


σεις εγκρίσεως για τη χορήγηση αδείας εισαγωγής, ως 
και κάθε έγγραφο που έχει σχέση με την εισαγωγή ή εξα¬ 
γωγή οργάνων καιλοιπών ειδώντου Πανεπιστημίου, συμ¬ 
βάσεις προμηθειών με προμηθευτές κλπ. 

3. Εγγράφων στην Τράπεζα της Ελλάδος για την πλη¬ 
ρωμή προμήθειας. 

4. Εγγράφων προς την αυτή της άνω Τράπεζα για πα¬ 
ράταση πιστώσεων. 

5. Εγγράφων προς τελωνεία και προς Εκτελωνιστές, 
σχετικά μετονεκτελωνισμόοργάνωντου Πανεπιστη μίου. 

6. Εγγράφων προς το Υπουργείο Παιδείας ή άλλη αρ¬ 
μόδια Υπηρεσία, τη χορήγηση βεβαίωσης περί εγχωρίου 
ή μη κατασκευής οργάνων για τις ανάγκες του Πανεπι¬ 
στημίου. 

7. Εγγράφων αποστολής εγγυητικών επιστολών των 
οποίων έληξε η ισχύς. 

8. Εγγράφων αποστολής δικαιολογητικών διαγωνισμών 
σε δικαιούχους προμηθειών στους οποίους δεν κατεχυ- 
ρώθη η προμήθεια ειδών. 

9. Εγγράφων αποστολής συμφωνητικών σε προμηθευ¬ 
τές του Πανεπιστημίου για την προμήθεια ειδών, ως και η 
υπογραφή πάσης σχετικής του θέματος αλληλογραφίας. 

10. Καταστάσεις κρατήσεων προς την Τράπεζα Ελλά¬ 
δος. 

11. Εγγράφων προς τις Υπηρεσίες και τα Τμήματα του 
Ιδρύματος επί θεμάτων αρμοδιότητας Οικονομικής Υπη¬ 
ρεσίας. 

12. Πράξεων για τη χορήγηση οικογενειακών επιδομά¬ 
των μετά την υποβολή των απαιτούμενων δικαιολογητι- 
κών στην Υπηρεσία. 

13. Βεβαιώσεων επί των καταστάσεων οδοιπορικών 
εξόδων. 

δ) Στον Προϊστάμενο του Τμήματος Εγκαταστάσεων: 

1. Εγγράφων προς τους Δημόσιους Οργανισμούς ως 
π.χ. Ο.Τ.Ε., Δ.Ε.Η., Οργανισμούς Τοπικής Αυτοδιοίκησης 
για τρέχοντα θέματα με τα οποία δεν δεσμεύεται σε οτι¬ 
δήποτε το Πανεπιστήμιο. 

2. Πράξεων για την έγκριση μελετών έργων επισκευής 
και συντήρησης ως και νέων έργων για τα οποία προϋπο¬ 
λογίζεται δαπάνη μέχρι 500.000 δρχ., υπό τον όρο ότι πε¬ 
ριλαμβάνεται στο εγκεκριμένο πρόγραμμα εκτέλεσης έρ¬ 
γων και έχει διατεθεί η σχετική πίστωση. 

3. Βεβαιώσεων ή πιστοποιητικών πείρας. 

4. Εγγράφων προς τα Τμήματα του ιδρύματος θεμάτων 
αρμοδιότητας του. 

ε) Στον Προϊστάμενο του Τμήματος Φοιτητικού Μητρώου: 

1. Την υπογραφή πληροφοριακών εγγράφων επί αιτή¬ 
σεων. 

2. Εγγράφων προς τις Υπηρεσίες και Τμήματα του Ιδρύ¬ 
ματος θεμάτων αρμοδιότητας του Τ μήματος. 

ΑΡΘΡΟ 2 

Ο Πρόεδρος ή ο νόμιμος αναπληρωτής του δικαιούται 
να υπογράφει ο ίδιος, κατά την κρίση του, οποιεσδήποτε 
από τις αναφερόμενες στο προηγούμενο άρθρο πράξεις 
ή έγγραφο ή ο Προϊστάμενος Διοικητικών Υπηρεσιών για 
τις περιπτώσεις β, γ, δ και ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 10 Οκτωβρίου 2001 

Ο Πρόεδρος 
Α. ΛΥΚΟΥΡΓΙΩΤΗΣ 

Αριθ.2137 (10) 

Μεταφορά κενών οργανικών θέσεων Ε.Ε.ΔΙ.Π. 
του Πανεπιοτημίου Αιγαίου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 20 και 21 του Ν. 1268/82 και 
το άρθρο 13 του Ν. 2817/00. 

2. Το υπ’ αριθμ. πρωτ. Φ. 131.1/Β2/2637/12.7.2001 έγ¬ 
γραφο του ΥΠΕΠΘ, με το οποίο κοινοποιήθηκε στο Ίδρυ- 
μαη υπ’αριθμ. ΔΙΠΠ/Φ.ΕΓΚΡ. 10/236/οικ. 15033/6.7.2001 
απόφαση του Υπουργείου Εσωτερικών, Δημόσιας Διοίκη¬ 
σης και Αποκέντρωσης με θέμα «Έγκριση πλήρωσης χι- 
λίων πενήντα δύο (1052) κενών οργανικών θέσεων εκπαι¬ 
δευτικού προσωπικού στα Ανώτατα Εκπαιδευτικά Ιδρύ¬ 
ματα (ΑΕΙ), στο Αιγινήτειο Νοσοκομείο, στο Αρεταίειο 
Νοσοκομείο και στα Τεχνολογικά Εκπαιδευτικά Ιδρύματα 
(ΤΕΙ)». 

3. Το με αριθ. πρωτ. Α/156/27.6.2001 έγγραφο του 
ΥΠΕΠΘ με θέμα «Κατανομή νέων θέσεων Προσωπικού 
(εκτός ΔΕΠ) στα Πανεπιστήμια». 

4. Την κατανομή των κενών οργανικών θέσεων ΔΕΠ, ΕΕ- 
ΔΙΓ, και ΕΤΕΠ στα Τμήματα του Πανεπιστημίου Αιγαίου 
(ΦΕΚ 979/00 τ. ΝΠΔΔ). 

5. Την απόφαση του Πρυτανικού Συμβουλίου του 
Παν/μίου Αιγαίου στην 102/31.10.2001 συνεδρίαση του. 


6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Μεταφέρουμε τις ακόλουθες κενές οργανικές θέσεις 
Ε.Ε.ΔΙ.Π. του Πανεπιστημίου ως εξής: 

Μία θέση ΕΕΔΙΠ του Τμήματος Ναυτιλίας και Επιχειρη¬ 
ματικών Υπηρεσιών στη Σχολή Επιστημώντης Διοίκησης. 

Μία θέση ΕΕΔΙΠ του Τμήματος Μηχανικών Οικονομίας 
και Διοίκησης στη Σχολή Επιστημών της Διοίκησης. 

Μία θέση ΕΕΔΙΠ του Τμήματος Πληροφοριακών και Επι- 
κοινωνιακών Συστημάτων στη Σχολή Θετικών Επιστημών. 

Μία θέση ΕΕΔΙΠ του Τμήματος Στατιστικής και Αναλο- 
γιστικής Επιστήμης στη Σχολή Θετικών Επιστημών 

Μία θέση ΕΕΔΙΠ του Τμήματος Επιστημών Προσχολι- 
κής Αγωγής και Εκπαίδευσης στη Σχολή Ελληνικών και 
Μεσογειακών Σπουδών. 

Μία θέση ΕΕΔΙΠ του Τμήματος Μεσογειακών Σπουδών 
στη Σχολή Ελληνικών και Μεσογειακών Σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Δεκεμβρίου 2001 
Ο Πρύτανης 

ΘΕΜΙΣΤΟΚΛΗΣ ΛΕΚΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




